Da li je Merilin Monro zaista volela da čita ili se samo slikala sa knjigom?

Kada pomislite na Merilin Monro, verovatno će vam pasti na na pamet fotografija na kojoj ona nosi seksi, belu haljinu kojoj vetar podiže rubove. Uprkos prihvaćenom stereotipu ona nije samo “glupa plavuša” kako mnogi misle. Merilin Monro (1926-1962), rođena kao Norma Džin Mortenson, smatra se jednim od najvećih seks simbola 20. veka. Dobitnica je Zlatnog globusa za najbolju glavnu glumicu za ulogu u filmu „Neki to vole vruće“. Bila je poznata po svojim komičarskim veštinama pa je postala jedna od najvećih filmskih zvezda pedesetih i ranih šezdesetih i kulturna i modna ikona. Nasuprot stereotipima Merilin Monro je za čitanje čini se koristila svaki slobodan trenutak i veoma često se družila sa knjigom. U knjizi “Fragments – Poems, Intimate Notes, Letters” pored mnogih detalja iz njenog privatnog života, navodi se lista knjiga koje je Merilin Monro volela da čita, kao i da su je veoma često u pauzama tokom snimanja zaticali sa knjigom u ruci. Na slikama je možete videti kako čita Leaves of Grass Volta Vitmana, An Enemy of the People Artura Milera, Tolstojev War and Peace… Privatnu kolekciju ove holivudske zvezde činilo je više od 400 knjiga, od kojih su mnogi primerci bili vredna prva izdanja. Kako se u jednom članku navodi, njena biblioteka sastojala se od knjiga iz različitih oblasti: Američka književnost, francuska književnost, ruska književnost, poezija, drame, umetnost, muzika, nauka, biografije, baštovanstvo i kućni ljubimci, humor, politika, religija, psihologija, putovanja i još mnogo toga.